2016 வடகிழக்குப் பருவமழைக் காலம்

இந்தியாவில் 2016 ஆம் ஆண்டிற்கான வடகிழக்குப் பருவமழைக் காலம் அக்டோபர் 30 அன்று தொடங்கியது.

இம்முறை சற்று தாமதமாக ஆரம்பித்தாலும், இயல்பான மழையளவு இருக்கும் என வானிலை ஆராய்ச்சி நடுவம் அறிவித்தது. எனினும் நவம்பர் 30 வரை குறிப்பிடத்தக்க அளவில் மழை பெய்யவில்லை.

 மழையளவில் பற்றாக்குறை 
 வங்காள விரிகுடாக் கடலில் உருவான நாடா எனும் புயலின் காரணமாக பெய்த மழையால், தமிழ்நாடு மாநில மழையளவுப் பற்றாக்குறை 71% என்பதிலிருந்து 68% என்றானது. 
 அடுத்து உருவான வர்தா புயலினால் ஏற்பட்ட மழைப்பொழிவினை அடுத்து, தமிழ்நாடு மாநில மழையளவுப் பற்றாக்குறை 61% என்றானது (டிசம்பர் 13 அன்று காலை 8.30 மணி நிலவரப்படி).

 உருவான புயல்கள் 
இந்தப் பருவமழைக் காலத்தில், இரண்டு புயல் சின்னங்கள் வங்காள விரிகுடாக் கடலில் உருவாகின.

 நாடா புயல் 
வங்கக் கடலில் நிலைகொண்ட காற்றழுத்தத் தாழ்வுநிலை, கரையைக் கடக்கும்போது கனமழை பெய்யும் என சென்னை வட்டார புயல் எச்சரிக்கை நடுவம் அறிவித்தது. இதனையடுத்து சென்னை, காஞ்சிபுரம், திருவள்ளூர், நாகை, கடலூர் மாவட்டங்களிலுள்ள பள்ளிகளுக்கு டிசம்பர் 1, டிசம்பர் 2 ஆகிய இரண்டு நாட்களுக்கு விடுமுறை அறிவிக்கப்பட்டது. சென்னை, கடலூர், நாகப்பட்டினம் மாவட்டங்களுக்கு முன்னெச்சரிக்கை நடவடிக்கையாக தேசியப் பேரிடர் கவனிப்புப் படைகள் அனுப்பப்பட்டன.

மாநிலத்திற்கு நல்ல மழைப்பொழிவினை தரும் என எதிர்பார்க்கப்பட்ட நாடா புயல், குறிப்பிடத்தக்களவில் மழையைக் கொண்டுவரவில்லை.

 வர்தா புயல் 

 சென்னையில் டிசம்பர் 11 அன்று இரவில் தொடங்கிய மழை, டிசம்பர் 12 அன்று காலை 8.30 மணிவரை 5.8 சென்டிமீட்டர் எனும் அளவாக பதிவாகியது.
 டிசம்பர் 12 அன்று காலை 8.30 மணி முதல் டிசம்பர் 13 அன்று காலை 8.30 மணி வரையிலான 24 மணிநேரத்தில் சென்னை, அதனைச் சார்ந்த பகுதிகளில் பதிவான மழையளவுகள்:
 சத்யபாமா பல்கலைக்கழகம் (சோழிங்கநல்லூர்) - 38 சென்டிமீட்டர்
 காட்டுக்குப்பம் (காஞ்சிபுரம் மாவட்டம்) - 34 சென்டிமீட்டர் 
 மீனம்பாக்கம் - 20 சென்டிமீட்டர் 
 நுங்கம்பாக்கம் - 12 சென்டிமீட்டர்
 புயலின்போது பெய்த மழையால் வேலூர் மாவட்டத்து நீர்நிலைகளில் நீர் கொள்ளளவு அதிகரித்தது. ஆற்காடு, நெமிலி ஆகிய இடங்களிலுள்ள 3 பெருங்குளங்கள் நிரம்பின.

மாவட்டவாரியாக மழையளவுகள்
அக்டோபர், நவம்பர், டிசம்பர் என 3 மாதங்களுக்கு பெய்யும் வடகிழக்குப் பருவ மழை, இவ்வாண்டில் நவம்பர் இறுதிநாள் வரை மிகக் குறைந்தளவே பெய்திருந்தது.
வரிசை எண்மாவட்டம்இயல்பான மழையளவு (மில்லி மீட்டர்)1 அக்டோபர் முதல் 30 நவம்பர் வரை பதிவான மழையளவு (மில்லி மீட்டர்)% வேறுபாடு1 அரியலூர் மாவட்டம்   398.6  92.1 <font color = "red">-77 2இராமநாதபுரம் மாவட்டம்  369.6  140.8 <font color = "red">-62 3ஈரோடு மாவட்டம்  269.4 48.1 <font color = "red">-82 4கடலூர் மாவட்டம்  515.5 92.8 <font color = "red">-82 5கரூர் மாவட்டம்  263.7 38.2 <font color = "red">-86 6கன்னியாகுமரி மாவட்டம் 434.9 139.4 <font color = "red">-68 7காஞ்சிபுரம் மாவட்டம் 508.8 54.8 <font color = "red">-89 8கிருஷ்ணகிரி மாவட்டம் 254.8 43.2 <font color = "red">-83 9கோயம்புத்தூர் மாவட்டம் 281.5 97.2 <font color = "red">-65 10சிவகங்கை மாவட்டம் 335.6 86.8 <font color = "red">-74 11சென்னை மாவட்டம் 634.3 94.9 <font color = "red">-85 12சேலம் மாவட்டம் 314.7 42.1  <font color = "red">-87 13தஞ்சாவூர் மாவட்டம் 403 137.2 <font color = "red">-66 14தர்மபுரி மாவட்டம் 283.8 53 <font color = "red">-81 15திண்டுக்கல் மாவட்டம்  347.1 177.6 <font color = "red">-49 16திருச்சிராப்பள்ளி மாவட்டம்   313.1 104.9 <font color = "red">-66 17திருநெல்வேலி மாவட்டம்  367.6 152.6 <font color = "red">-58 18திருப்பூர் மாவட்டம் 267.7 176.1 <font color = "red">-34 19திருவண்ணாமலை மாவட்டம் 364.4  70.9 <font color = "red">-81 20திருவள்ளூர் மாவட்டம் 472.3 33.4 <font color = "red">-93 21திருவாரூர் மாவட்டம் 504.3 158.1 <font color = "red">-69 22தூத்துக்குடி மாவட்டம் 336.7 145.4 <font color = "red">-57 23தேனி மாவட்டம் 306.7 125.4 <font color = "red">-59 24நாகப்பட்டினம் மாவட்டம் 652.9  191.3 <font color = "red">-71 25நாமக்கல் மாவட்டம் 255.6 31.6 <font color = "red">-88 26நீலகிரி மாவட்டம் 399.1 135.6 <font color = "red">-66 27புதுக்கோட்டை மாவட்டம் 305.1 102.1 <font color = "red">-67 28பெரம்பலூர் மாவட்டம் 346 92.8 <font color = "red">-73 29மதுரை மாவட்டம் 357.5 171.9 <font color = "red">-52 30 விருதுநகர் மாவட்டம்  353.4 115.4 <font color = "red">-67 31விழுப்புரம் மாவட்டம் 381.6 100.6 <font color = "red">-74 32வேலூர் மாவட்டம்  290.4 38.1 <font color = "red">-87

மேற்கோள்கள் 

 வெளியிணைப்புகள் 
 வங்கக்கடலில் உருவான நாடா புயலின் தோற்றமும், நகர்வும் 

பகுப்பு:வடகிழக்குப் பருவமழை
பகுப்பு:2016 நிகழ்வுகள்